CELEX: 32018D0882
Language: mt
Date: 2018-06-18 00:00:00
Title: Deċiżjoni tal-Kunsill (PESK) 2018/882 tat-18 ta' Ġunju 2018 dwar l-ilqugħ temporanju ta' ċerti Palestinjani minn Stati Membri tal-Unjoni Ewropea u li jemenda l-Pożizzjoni Komuni 2002/400/PESK

19.6.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 155/8
            
         DEĊIŻJONI TAL-KUNSILL (PESK) 2018/882
   tat-18 ta' Ġunju 2018
   dwar l-ilqugħ temporanju ta' ċerti Palestinjani minn Stati Membri tal-Unjoni Ewropea u li jemenda l-Pożizzjoni Komuni 2002/400/PESK
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 u l-Artikolu 31(1) tiegħu,
   Billi:
   
               (1)
            
            
               Fit-18 ta' April 2016, il-Kunsill adotta d-Deċiżjoni (PESK) 2016/608 (1), li pprevediet estensjoni tal-validità tal-permessi nazzjonali ta' ċerti Palestinjani għad-dħul u s-soġġorn fit-territorju tal-Istati Membri msemmijin fil-Pożizzjoni Komuni 2002/400/PESK (2) għal perijodu ulterjuri ta' 24 xahar.
            
         
               (2)
            
            
               Jenħtieġ li r-Repubblika ta' Ċipru tinżied mal-lista tal-Istati Membri msemmija fl-Artikolu 2 tal-Pożizzjoni Komuni 2002/400/PESK.
            
         
               (3)
            
            
               Abbażi ta' evalwazzjoni tal-applikazzjoni tal-Pożizzjoni Komuni 2002/400/PESK, il-Kunsill iqis li l-validità ta' dawk il-permessi tiġi estiża għal perijodu ulterjuri ta' 24 xahar,
            
         ADOTTA DIN ID-DEĊIŻJONI:
   Artikolu 1
   L-Istati Membri msemmija fl-Artikolu 2 tal-Pożizzjoni Komuni 2002/400/PESK għandhom jestendu l-validità ta' permessi nazzjonali għad-dħul u s-soġġorn mogħtija bis-saħħa tal-Artikolu 3 tal-Pożizzjoni Komuni għal perijodu ulterjuri ta' 24 xahar, mill-31 ta' Jannar 2018.
   Artikolu 2
   Il-Pożizzjoni Komuni 2002/400/PESK hija emendata kif ġej:
   
               (1)
            
            
               l-Artikolu 1 huwa sostitwit b'dan li ġej:
               “Artikolu 1
               Din il-Pożizzjoni Komuni tikkonċerna t-13-il Palestinjan li jappartjenu lill-grupp ta' Palestinjani li fir-rigward tagħhom intlaħaq Memorandum ta' Ftehim bejn l-Awtorità Palestinjana u l-Gvern tal-Iżrael mill-5 ta' Mejju 2002 dwar l-evakwazzjoni paċifika tal-Knisja tan-Natività ta' Betlem u li qablu li jiġu trasferiti temporanjament lejn, u li jiġu milqugħa minn, Stati Membri tal-Unjoni Ewropea.”;
            
         
               (2)
            
            
               l-Artikolu 2 huwa sostitwit b'dan li ġej:
               “Artikolu 2
               It-13-il Palestinjan imsemmija fl-Artikolu 1 għandhom jiġu milqugħa fuq bażi temporanja u esklużivament għal raġunijiet umanitarji mill-Istati Membri li ġejjin: il-Belġju, il-Greċja, Spanja, l-Irlanda, l-Italja, Ċipru u l-Portugall.”.
            
         Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.
   
      Magħmul fil-Lussemburgu, it-18 ta' Ġunju 2018.
      
         
            Għall-Kunsill
         
         
            Il-President
         
         R. PORODZANOV
      
   
   
      (1)  Deċiżjoni tal-Kunsill (PESK) 2016/608 tat-18 ta' April 2016 dwar l-ilqugħ temporanju ta' ċerti Palestinjani minn Stati Membri tal-Unjoni Ewropea (ĠU L 104, 20.4.2016, p. 18).
   
      (2)  Pożizzjoni Komuni tal-Kunsill 2002/400/PESK tal-21 ta' Mejju 2002 dwar l-ilqugħ temporanju minn Stati Membri tal-Unjoni Ewropea ta' ċerti Palestinjani (ĠU L 138, 28.5.2002, p. 33; Edizzjoni Speċjali bil-Malti: Kapitolu 18 Volum 001 p. 287).